जावलाखेलमा भेट्रान कप
दोस्रो रुस्लान जावलाखेल कप नाइन ए साइड भेट्रान फुटबल प्रतियोगिता शुक्रबार सुरु हुँदै छ । जावलाखेल युथ क्लबको आयोजनामा जावलाखेल मैदानमा हुने प्रतियोगितामा १९ टोलीको सहभागिता हुनेछ । 
काठमाडौँ — दोस्रो रुस्लान जावलाखेल कप नाइन ए साइड भेट्रान फुटबल प्रतियोगिता शुक्रबार सुरु हुँदै छ । जावलाखेल युथ क्लबको आयोजनामा जावलाखेल मैदानमा हुने प्रतियोगितामा १९ टोलीको सहभागिता हुनेछ । ४० वर्षमाथिका खेलाडीले मात्र खेल्न पाउने प्रतियोगिता विजेताले १ लाख र उपविजेताले ५० हजार नगद पुरस्कार पाउने छन् । उत्कृष्ट गोलरक्षक, उत्कृष्ट डिफेन्स, उत्कृष्ट मिडफिल्ड र फरवार्डलाई जनही ५ हजार तथा उत्कृष्ट खेलाडीलाई १५ हजार प्रदान गरिने आयोजक क्लबले जनाएको छ । स्पर्धा सोमबारसम्म चल्नेछ । गत वर्ष १३ टोलीले भाग लिँदा अभिषेक चर्च विजेता बनेको थियो ।